b"\n_START_ARTICLE_\nOxalosi\n_START_SECTION_\nOxalosi prim\xc3\xa0ria\n_START_PARAGRAPH_\nEs tracta d\xe2\x80\x99una malaltia de transmissi\xc3\xb3 gen\xc3\xa8tica de car\xc3\xa0cter autos\xc3\xb2mic recessiu. Es classifica en dos tipus. El tipus 1 s'anomena Acid\xc3\xbaria glicoc\xc3\xb2lica. \xc3\x89s causada per l\xe2\x80\x99abs\xc3\xa8ncia d\xe2\x80\x99activitat de l\xe2\x80\x99enzim alfa cetoglutarat-glicoxilat carboxilasa. El tipus 2 \xc3\xa9s la Acid\xc3\xbaria 1-glic\xc3\xa8rica causada pel defecte a la D-glicerat deshidrogenasa-glioxilat reductasa. _NEWLINE_L\xe2\x80\x99excessiva producci\xc3\xb3 d\xe2\x80\x99oxalat causada pels esmentats trastorns enzim\xc3\xa0tics provoca la seva acumulaci\xc3\xb3 a diversos teixits. Aix\xc3\xad, per exemple, es produeix una nefrolitiasi i tamb\xc3\xa9 es produeix una nefrocalcinosi, el que provoca al pacient una insufici\xc3\xa8ncia renal progressiva amb elevaci\xc3\xb3 de les xifres en sang d\xe2\x80\x99urea. De la mateixa manera, es produeixen lesions als ulls, als ossos i als teixits tous, aix\xc3\xad com a les arterioles. Es tracta d\xe2\x80\x99una malaltia sense prevalen\xc3\xa7a i es manifesta de la mateixa manera en nens que en nenes. _NEWLINE_Les manifestacions cl\xc3\xadniques solen apar\xc3\xa8ixer abans dels cinc anys i predominen a l\xe2\x80\x99aparell urinari, secund\xc3\xa0ries a l\xe2\x80\x99acumulaci\xc3\xb3 renal dels cristalls d\xe2\x80\x99oxalat de calci, el que produeix c\xc3\xa0lculs renals i infeccions urin\xc3\xa0ries, i tamb\xc3\xa9 calcificacions parenquimatoses als ronyons.\n_START_SECTION_\nRadiologia\n_START_PARAGRAPH_\nPel que fa a les caracter\xc3\xadstiques radiol\xc3\xb2giques, s\xe2\x80\x99observen unes caracter\xc3\xadstiques bandes escleroses transversals de forma irregular a les met\xc3\xa0fisis dels ossos tubulars, com f\xc3\xa8mur, t\xc3\xadbia, peron\xc3\xa9, h\xc3\xbamer, metacarpians i metatarsians i tamb\xc3\xa9 a les falanges._NEWLINE_Aquestes bandes s\xe2\x80\x99estenen fins i tot a les ep\xc3\xadfisis, observant zones radiolucents estretes que poden reempla\xc3\xa7ar les imatges denses entre l\xe2\x80\x99ep\xc3\xadfisi i la met\xc3\xa0fisi. Aquest fet simula l\xe2\x80\x99efecte de la samarreta de rugbi._NEWLINE_El dip\xc3\xb2sit d\xe2\x80\x99oxalat tamb\xc3\xa9 es pot trobar als lligaments i als teixits tous del raquis, contribuint a la patologia degenerativa a l\xe2\x80\x99estenosi del canal medul\xc2\xb7lar._NEWLINE_\xc3\x89s t\xc3\xadpica la configuraci\xc3\xb3 en escuradents de tambor a les mans dels malalts afectats. En els casos avan\xc3\xa7ats ens trobar\xc3\xadem en les troballes t\xc3\xadpiques d'osteodistr\xc3\xb2fia renal.\n_START_SECTION_\nPatologia\n_START_PARAGRAPH_\nLes zones escleroses s\xc3\xb3n dip\xc3\xb2sits de cristalls d\xe2\x80\x99oxalat de calci, el que provoca una reacci\xc3\xb3 de c\xc3\xa8l\xc2\xb7lules gegants i per tant, inflamat\xc3\xb2ria, com a reacci\xc3\xb3 a un cos estrany i aix\xc3\xb2 porta a la formaci\xc3\xb3 d\xe2\x80\x99os nou. \xc3\x89s a dir, els dip\xc3\xb2sits massius d\xe2\x80\x99oxalat de calci provoquen una reabsorci\xc3\xb3 de trab\xc3\xa8cules, provocant lesions c\xc3\xadstiques, fractures i deformitats.\n_START_SECTION_\nOxalosi secund\xc3\xa0ria\n_START_PARAGRAPH_\nEs tracta d\xe2\x80\x99una complicaci\xc3\xb3 provocada per altres malalties, principalment de lesions renals, encara que tamb\xc3\xa9 pot \xc3\xa9sser produ\xc3\xafda per la ingesta de subst\xc3\xa0ncies que contenen oxalat (i\xc3\xb3), la formaci\xc3\xb3 d\xe2\x80\x99oxalat per Aspergillus Niger, trastorns intestinals que cursen amb s\xc3\xadndromes de mala absorci\xc3\xb3, diarrees\xe2\x80\xa6 Tamb\xc3\xa9 es pot produir per d\xc3\xa8ficits de Tiamina i Piridoxina, que s\xc3\xb3n subst\xc3\xa0ncies que inhibeixen el metabolisme del Glioxilat i per tant, augmenten la producci\xc3\xb3 de l\xe2\x80\x99oxalat. _NEWLINE_L\xe2\x80\x99excreci\xc3\xb3 de l\xe2\x80\x99oxalat de calci es realitza als ronyons i per tant, la insufici\xc3\xa8ncia renal s\xe2\x80\x99acumula als teixits, predominantment als ronyons, encara que tamb\xc3\xa9 a la gl\xc3\xa0ndula tiroide, limf\xc3\xa0tics, cervell, dentina, miocardi, arterioles i al sistema esquel\xc3\xa8tic.\n_START_SECTION_\nRadiologia\n_START_PARAGRAPH_\nExisteix una notable desorganitzaci\xc3\xb3 trabecular, amb imatges de radiodensitat, aix\xc3\xad com imatges c\xc3\xadstiques radiol\xc3\xb2giques. Tamb\xc3\xa9 existeixen bandes d\xe2\x80\x99osteoporosis juxtaarticular, aix\xc3\xad com calcificacions capsulars, condrocalcinosi, encara que no relacionada amb la malaltia per dip\xc3\xb2sit de dirofosfat de calci dihidratat. Les manifestacions radiol\xc3\xb2giques no s\xc3\xb3n caracter\xc3\xadstiques de l\xe2\x80\x99esmentada malaltia, ja que s\xc3\xb3n impossibles de diferenciar amb altres malalties com la condrocalcinosi, la malaltia per hidroxapatita c\xc3\xa0lcica, l\xe2\x80\x99hiperparatiro\xc3\xafdisme secundari i fins i tot la destrucci\xc3\xb3 discal tampoc pot diferenciar-se de la causada per altres malalties. Una altra de les caracter\xc3\xadstiques radiol\xc3\xb2giques de l\xe2\x80\x99oxalosi, tant de la forma prim\xc3\xa0ria com de la secund\xc3\xa0ria, com \xc3\xa9s l\xe2\x80\x99esclerosi metafis\xc3\xa0ria, pot \xc3\xa9sser tamb\xc3\xa9 trobada en la nefropatia cr\xc3\xb2nica sense dip\xc3\xb2sit d\xe2\x80\x99oxalat."